Publication: Magyar Közlöny
Issue: MK-2007-94 (Year: 2007, Number: 94)
Era: 2004-2010
Section: 58/2005. (IV. 4.) Korm. rendelet (a továbbiakban: kormányrendelet) vonatkozó fejezetei alapján
Paragraph Index: 348

58/2005. (IV. 4.) Korm. rendelet (a továbbiakban: kormányrendelet) vonatkozó fejezetei alapján nyilvános pályázat keretében értékesíti a Magyar Állam tulajdonában és az IRM Központi Kórház és Intézményei vagyonkezelésében lévõ Hévíz, 1414. hrsz.-ú, természetben 8380 Hévíz, Park u. 3. szám alatti, kivett üdülõépület és udvar megnevezésû, 5822 m2 területû ingatlant. Ajánlati biztosíték: 23 000 000 Ft, azaz huszonhárommillió forint. Az ajánlati biztosítékot HUF-ban a kiíró Magyar Államkincstárnál vezetett 10023002-01451667-00000000 számú számlájára kell átutalni, az alábbiakban leírt jelige feltüntetésével: „Hévíz, Park utca”. Az ajánlati biztosítékon felül fennmaradó vételárat magyar forintban (HUF) kell megfizetni. Az ingatlan per-, teher- és igénymentes. Az ingatlan általános ismertetése A pályázati felhívásban szereplõ ingatlant Hévíz, Kossuth Lajos utcáról lehet megközelíteni, a városközponttól 300–400 m-re található. A telek szabályos téglalap alakú, felszíne közel sík, körbe kerített, szilárd burkolatú közvilágított úton elérhetõ. Tulajdonosa a Magyar Állam, vagyonkezelõje a Központi Kórház és Intézményei. A terület összközmûves, könnyen megközelíthetõ, infrastrukturális ellátottsága jó. Az ingatlan bemutatása a pályázati felhívás megjelenését követõ 20. naptári napon (amennyiben munkaszüneti napra esik, akkor az azt követõ elsõ munkanapon) 10 órakor kerül sor, illetve elõzetes egyeztetés alapján. A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb 20% eltérés van, vagy ha a 44. § (1) bekezdése és a 45. § (2) bekezdése alapján a benyújtott ajánlatok egyike sem lenne nyertesnek nyilvánítható, a KVI Hasznosítási Tanácsának javaslata alapján – nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. A kiíró az ingatlanokról bõvebb információt (mûszaki adatok, tulajdonilap-másolat, adásvételiszerzõdés-tervezet, pályázó által kitöltendõ formanyomtatványok) tartalmazó magyar nyelvû pályázati dokumentációt bocsát a pályázók rendelkezésére, térítés ellenében. A kiíró a vásárlásról a pályázó nevére igazolást állít ki. Az igazolást a pályázatba kell csatolni, megléte a pályázat befogadásának feltétele. A meghatalmazott köteles közirattal vagy teljes bizonyító erejû magánokirattal igazolni képviseleti jogosultságát, illetve annak mértékét. A pályázaton való részvétel alapfeltétele a pályázati dokumentáció megvásárlása. A dokumentáció ára: 50 000 Ft + 10 000 Ft áfa, azaz hatvanezer forint, mely HUF-ban, a helyszínen, egy összegben, készpénzben fizethetõ be. A pályázati dokumentáció átvételének helye: IRM Központi Kórház és Intézményei Gazdasági Igazgatóság titkárságán (1071 Budapest, Városligeti fasor 9–13.). A pályázatok beadásának módja: A vételre vonatkozó pályázati ajánlatokat zárt, cégjelzés nélküli borítékban az ingatlan megjelölésével: „Hévíz, Park utca” jelige feltüntetésével, 3 példányban (1 eredeti és 2 másolati példányban) magyar nyelven, személyesen, illetve meghatalmazott útján a kiíró fenti címén kell benyújtani úgy, hogy az ajánlat az ajánlattételi határidõn belül a kiíróhoz megérkezzék. A pályázó köteles az eredeti példányt megjelölni „Eredeti” felírással. Ha az azonos pályázó által benyújtott pályázatok között eltérés adódik, az így megjelölt ajánlatban foglaltak az irányadók. Ajánlattételi határidõ:

Source: https://magyarkozlony.hu/hivatalos-lapok/21ec741bd729d73a7d448f233f7766ebb77fc8fc/dokumentumok/35bc893b136c03ffec7de1b974143e7c2f9b9495/letoltes